Diari Oficial de la Generalitat Valenciana


Sumari del DOGV 3675, del 27-01-2000 (2000/361)

Expedient número 391/1998. Notificació de laude mitjançant edicte.
------------------------------------------------------------------

### Dades del document

Número de DOGV
:   3675

Data del DOGV
:   27-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/361


Organisme emissor
:   Conselleria d'Indústria i Comerç

Tipus de document
:   Anunci

Expedient número 391/1998. Notificació de laude mitjançant edicte. [2000/Q361]
  
Atés que així ho ha acordat el president de la Junta Arbitral de Consum de la Comunitat Valenciana en l'expedient arbitral número 391/1998, a l'empara del que s'ha disposat en els articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedeix a notificar a la part interessada que a continuació s'indica, el laude arbitral recaigut en el mencionat expedient, mitjançant el present edicte:
  
Part interessada: Red Butano.
  
Última adreça coneguda: Miguel Servet, 3 baixos (València).
  
Expedient: 391/1998.
  
Laude de data 12 de gener de 1999 que es dicta a Requena, en els següents termes: «s'estima parcialment la pretensió de la senyora Enriqueta García García. Així doncs, l'empresa Red Butano haurà de restituir-li els imports corresponents als següents conceptes:
  
En primer lloc, una goma l'import de la qual ascendeix a 1.975 pessetes, i això per considerar, una vegada efectuada inspecció ocular sobre aquesta, que no estava caducada en el moment de la seua substitució, ja que caducava al gener de l'any 2003; així mateix en el corresponent pressupost no s'indica clarament el motiu de la seua substitució.
  
I en segon lloc, un regulador l'import del qual fa una suma de 2.975 pessetes, ja que aquest col·legi arbitral considera, després d'haver-lo examinat, que el regulador està en condicions, i no té, d'altra banda, aquesta peça data de caducitat.
  
Quant a la pretensió relativa a la devolució de l'import abonat per les altres dues gomes i el regulador, aquesta es desestima, per considerar en relació amb el regulador que, després de ser examinat, es pot concloure que aquest no està en condicions de ser utilitzat; i quant a la substitució de les gomes, que aquesta era procedent per estar les gomes caducades, com ha pogut ser comprovat per aquest col·legi arbitral.
  
Així doncs, la quantitat total que l'empresa Red Butano haurà de restituir a la Sra. García fa una suma de 4.950 pessetes. L'esmentada quantitat haurà de ser depositada per l'empresa reclamada a l'Ajuntament de Requena situat a la plaça Consistorial, 2, d'aquesta població, en el moment de la recepció del regulador instal·lat, que prèviament haurà d'haver sigut depositat per la senyora García. El termini de compliment del present laude serà de 10 dies comptadors des de l'endemà de la seua notificació a les parts».
  
L'indicat laude té caràcter vinculant i executiu i és eficaç des del dia de la notificació.
  
Cosa que es fa saber a la part interessada-part reclamada als efectes oportuns i establits en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 36/1988, de 5 de desembre, d'Arbitratge, i informant-la que dins dels cinc dies següents a la notificació del laude, podrà demanar al col·legi arbitral que corregisca qualsevol error de càlcul, de còpia, tipogràfic o similar. Contra el laude és possible un recurs d'anul·lació que haurà de ser presentat davant l'Audiència Provincial en el termini dels 10 dies següents a la seua notificació o a l'aclariment a què es refereix l'article 36 de la Llei d'Arbitratge, d'acord amb el que s'ha establit en l'article 45 i següents de la Llei d'Arbitratge 36/1988.
  
I perquè valga de notificació a la part interessada consignada anteriorment s'expedeix el present edicte.